റിയോ വിസ്ത

റിയോ വിസ്ത, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ സൊലാനോ കൌണ്ടിയുടെ കിഴക്കേ അറ്റത്ത് സാൻ ഫ്രാൻസിസ്കോ ഉൾക്കടൽ മേഖലയിൽ സ്ഥിതിചെയ്യുന്ന ഒരു നഗരമാണ്. സാക്രമെൻറോ നദിയുടെ അഴിമുഖ പ്രദേശത്തായി നിലനിൽക്കുന്ന ഈ നഗരത്തിലെ ആകെ ജനസംഖ്യ 2010 ലെ യു.എസ്. സെൻസസ് പ്രകാരം 7,360 ആയിരുന്നു. 

 ഭൂമിശാസ്ത്രം 
സാക്രമെൻറോ നദിയുടെ അഴിമുഖത്ത് സാൻ ഫ്രാൻസിസ്കോയ്ക്ക് ഏകദേശം 60 മൈൽ (100 കിലോമീറ്റർ) വടക്കുകിഴക്കായി റിയോ വിസ്ത നഗരം സ്ഥിതി ചെയ്യുന്നു. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾപ്രകാരം, ഈ നഗരത്തിന്റെ ആകെ വിസ്തീർണ്ണം 7.1 ചതുരശ്ര മൈൽ (18 ചതരുശ്ര കിലോമിറ്റർ) ആണ്. ഇതിൽ 6.7 ചതുരശ്ര മൈൽ (17 ചതുരശ്ര കി.മീ) പ്രദേശം കരഭൂമിയും ബാക്കി 0.4 ചതുരശ്ര മൈൽ (1.0 ചതുരശ്ര കി.മീ.) പ്രദേശം (5.68 ശതമാനം) ജലം ഉൾപ്പെട്ടതുമാണ്.

 അവലംബം 

വർഗ്ഗം:കാലിഫോർണിയയിലെ നഗരങ്ങൾ